stanford-oval/wikipedia huggingface dataset:
Buckingham Fountain

Buckingham Fountain Chicagossa.
Buckingham Fountain on suihkulähde Chicagossa, Illinois’n osavaltiossa, Yhdysvalloissa. Se sijaitsee Grant Park -puistossa kaupungin keskustassa.
Historia

Suihkulähteen lahjoitti Chicagolle veljensä muiston kunniaksi Kate Buckingham. Se vihittiin käyttöön 26. elokuuta 1927. Buckingham perusti myös Buckingham Fountain Endowment Fund -säätiön, jonka tarkoituksena on huolehtia suihkulähteen ylläpidosta, jotta chicagolaiset veronmaksajat eivät joutuisi osallistumaan suihkulähteen kustannuksiin.
Suunnittelu

Monumentaalisen lähteen suunnittelusta vastasi yhdysvaltalainen arkkitehti Edward H. Bennett. Sen veistokset puolestaan ovat Marcel Loyaun käsialaa. Suihkulähteen esikuvana on ollut Versailles’n palatsin suihkulähde Latona. Suihkulähde on tehty vaaleanpunaisesta Georgian marmorista, tosin siinä on myös joitain graniittisia osia. Veistokset ovat pronssia.
Suihkulähteen alla on kaksikerroksinen maanalainen pumppuhuone. Sen kolme pumppua suihkuttavat vettä 133 suuttimesta. Kaikkiaan suihkulähteeseen mahtuu vettä 1,5 miljoonaa gallonaa (yli 5,5 miljoonaa litraa). Pumppuja ja kaikkiaan 820 valoa käyttivät alun perin manuaalisesti kaksi koneenkäyttäjää. Valonäytökset automatisoitiin vuonna 1968, minkä jälkeenkin pumppuja käytettiin edelleen manuaalisesti vuoteen 1980 asti, jolloin koko suihkulähde automatisoitiin.
Toiminta

Suihkulähde on toiminnassa aamukahdeksasta iltayhteentoista joka päivä toukokuun alkupuolelta lokakuun puoliväliin saakka kuitenkin sään mukaan. Vesinäytöksen aikana suihkulähteen keskimmäinen suihku yltää noin 150 jalan korkeuteen. Iltahämärässä vesinäytökseen yhtyvät myös valo- ja musiikkiefektit.
Aiheesta muualla

Kuvia tai muita tiedostoja aiheesta Buckingham Fountain Wikimedia Commonsissa
Koínyra

Koínyra (kreik. Κοίνυρα) voi viitata seuraaviin paikkoihin Kreikassa:
Koínyra, kylä Thásoksen saarella Itä-Makedonian ja Traakian alueella
Koínyra, saari Pohjoisen Egean saarten saariryhmässä Thásoksen rannikolla Koínyran kylän edustalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koínyra”, voi hakea sivunnimihaulla, laajalla sivunnimihaulla tai tekstihaulla.
Brody Dalle

Brody Dalle vuonna 2014
Brody Dalle (oik. Bree Joanna Alice Robinson, s. 1. tammikuuta 1979 Geelong, Australia) on punkbändi The Distillersin laulaja ja kitaristi.
Brody on ollut naimisissa Rancidin keulahahmo Tim Armstrongin kanssa, jonka kanssa hän avioitui 16-vuotiaana. Tuolloin hän valehteli olevansa 19-vuotias. Eron jälkeen hän vaihtoi sukunimensä näyttelijä Beatrice Dallen mukaan, joka näyttelee hänen lempielokuvassaan Betty Blue. Armstrongin jälkeen hän avioitui ja sai kaksi lasta Josh Hommen kanssa. Heillä on riitaisa avioero menossa.
Diskografia > Sourpuss

Sourpuss EP (1995)
Tabouli EP (1996)
Diskografia > The Distillers

The Distillers (EP) (1999)
The Distillers (2000)
Sing Sing Death House (2002)
Coral Fang (2003)
Diskografia > Spinnerette

Ghetto Love EP (2008)
Spinnerette (2009)
Diskografia > Soolona

Diploid Love (2014)
Koivulahden lähetysseurakunta

| Koivulahden lähetysseurakunta> Kvevlax Missionsförsamling |
| --- | --- |

 Koivulahden lähestysseurakunnan pääsisäänkäynti.
Suuntautuminen:  Vapaakirkollisuus
Kirkkokunta:  Missionskyrkan
Perustettu:  1897
Johtaja:  Karl Granberg
Pääkirkko:  Åldermansvägen 4 66530 Koivulahti
Aiheesta muualla
Sivusto
Infobox OKNimi-testi OK: 
Koivulahden lähetysseurakunta (ruots. Kvevlax Missionsförsamling) on vuonna 1897 perustettu Mustasaaren Koivulahdessa toimiva vapaaseurakunta. Seurakunnan toimitilat sijaitsevat Koivulahden keskustassa. Seurakunnan johtaja on Karl Granberg. Seurakunta on osa Missionskyrkan i Finland -kirkkokuntaa.
Seurakunnalla on runsasta lapsi- ja nuorisotyötä mm. partion, pyhäkoulun ja raamattuopetusten kautta. Seurakunta on osallistunut lähetystyöhön Ecuadorissa ja Guyanassa. Seurakunnalla on myös ystävyysseurakunta Pihkovassa.
Historia

Koivulahden kylät ovat ensimmäisiä suomenruotsalaisia alueita, jossa vapaakirkollisuus vaikutti 1800-luvun lopulla. Ensin lähetyskirkon työ saapui Vassorin kylään, josta se levisi myös muualle.
Koivulahden lähetysseurakunta kasvoi 1920-luvulla Frank Mangsin herätyksen ansiosta. Heti jatkosodan jälkeen Koivulahden baptistit, helluntailaiset ja lähetysseurakuntalaiset keskustelivat yhden yhteisen seurakunnan muodostamisesta, mutta suunnitelma raukesi.
Seurakunnan lähetyskirkko paloi vuonna 1970. Uusi Funisbackenille rakennettu kirkko vihittiin käyttöön vuonna 1972. Seurakunnalla on ollut lähetyshuoneita myös Österhankmossa ja Västerhankmossa.
Seurakunnan johtajat

1936–1937: John Lundberg
Bonnie Tyler

| Bonnie Tyler |
| --- | --- |
 Bonnie Tyler vuonna 2013 Euroviisujen harjoituksissa.
Henkilötiedot
Syntynyt: 8. kesäkuuta 1951 (ikä 73) Skewen, Wales, Yhdistynyt kuningaskunta
Ammatti:  laulaja
Muusikko
Taiteilijanimi:  Sherene Davis
Laulukielet:  englanti
Aktiivisena:  1970–
Tyylilajit:   rock  kantrirock  progressiivinen rock  soft rock  hard rock  rock & roll  poprock  pop 
Levy-yhtiöt:   RCA  Chrysalis  Columbia  Hansa  Atlantic  East West  CMC  Sony  Stick Music  ZYX Music  Celtic Swan Recordings 
Aiheesta muualla
Kotisivut
  [ Muokkaa Wikidatassa ] [ ohje ]  
Bonnie Tyler (synt. Gaynor Hopkins; s. 8. kesäkuuta 1951 Skewen) on walesilainen laulaja.
Tyler on tunnettu käheästä äänestään. Hänen kansainvälisiä menestyskappaleitaan ovat ”It's a Heartache” (1978), ”Total Eclipse of the Heart” (1983) ja ”Holding Out for a Hero” (1984). Tyler edusti Isoa-Britanniaa Euroviisuissa vuonna 2013.
Ura

Bonnie Tyler syntyi Walesissa kuusilapsiseen perheeseen. Hänen alkuperäinen nimensä oli Gaynor Hopkins.
Tyler aloitti laulajanuransa paikallisessa kykykilpailussa ja voitti yhden punnan sijoittumalla toiseksi. Hän alkoi esiintyä Etelä-Walesin pubeissa ja yökerhoissa, aluksi Bobby Wayne & The Dixies -nimisen yhtyeen ja myöhemmin Imaginationin laulusolistina. Tyler levytti ensimmäisen singlensä ”My! My! Honeycomb” vuonna 1975. Seuraavana vuonna kykyjenetsijä Roger Bell löysi hänet Swanseasta esiintymässä taiteilijanimellä Sherene Davis, ja Tyler sai levytyssopimuksen RCA:lle.
Tyler kävi vuonna 1976 leikkauksessa, jossa häneltä poistettiin äänihuulten kyhmyjä. Leikkauksen seurauksena hän sai tunnusomaisen käheän äänensä.
RCA:lla Tyler sai lauluntekijäkseen ja tuottajakseen Ronnie Scottin. Single ”Lost in France” nousi brittilistan top-10:een ja myi miljoonia myös Yhdysvalloissa. Esikoisalbumi The World Starts Tonight (1977) ei kuitenkaan myynyt hyvin. Tylerin seuraava single ”It’s a Heartache” oli maailmanlaajuinen menestys ja edelleen Tylerin eniten myynyt single.
Vuonna 1983 Tyler aloitti yhteistyön Jim Steinmanin kanssa, ja tuloksena oli Tylerin ainoa ykkössingle, voimaballadi ”Total Eclipse of the Heart”. Steinmanin tuottama albumi Faster than the Speed of Night nousi suoraan Britannian listaykköseksi. Seuraavina vuosina Tyler julkaisi vielä muutaman hittialbumin ja -singlen, kuten Secret Dreams and Forbidden Fire ja ”Holding out for a Hero”. Niiden jälkeen Tyler ei enää ole saanut suuria listahittejä, mutta hän on jatkanut albumien julkaisemista ja konsertointia.
Tyler edusti Britanniaa Euroviisuissa 2013 kappaleella ”Believe in Me”. Hän sijoittui 19:nneksi.
Yksityiselämä

Tyler avioitui 1973 miesystävänsä Robertin kanssa. Pariskunta on edelleen naimisissa. Heillä ei ole lapsia: uransa tähden Tyler lykkäsi lapsentekoaan 39-vuotiaaksi ja tuli tuolloin raskaaksi, mutta raskaus päättyi keskenmenoon. Sen jälkeen raskaaksituleminen ei enää onnistunut lukuisista yrityksistä huolimatta. Sisarusten lapsia Tylerillä sitä vastoin on kuusitoista (tilanne vuonna 2012).
Diskografia

The World Starts Tonight (1977)
Natural Force (1978), It's a Heartache (uudelleenjulkaisu,  1978)
Diamond Cut (1979)
Goodbye to the Island (1981)
Faster Than the Speed of Night (1983)
Secret Dreams and Forbidden Fire (1986)
Hide Your Heart (1988)
Notes from America (1988)
Bitterblue (1991)
Angel Heart (1992)
Silhouette in Red (1993)
Free Spirit (1995)
All in One Voice (1998)
Heart & Soul – 13 Rock Classics/Heartstrings (Prahan kaupungin filharmonisen orkesterin kanssa,  2002)
Simply Believe (2004)
Wings (2005)
Celebrate (2006)
Live (2006)
From the Heart – Gretest Hits (2007)
Best of 3CD (2011)
Live in Germany 1993 (2011)
Rocks and Honey (2013)
Between the Earth and the Stars (2019)
The Video VHS (1986)
Bonnie on Tour Live DVD (2006)
Bonnie on Tour Live! DVD (2007)
The Complete Bonnie Tyler DVD+CD (2007)
Musas do Pop DVD (Olivia Newton John & Bonnie Tyler,  2010)
Live in Germany (1993), Deluxe (DVD, CD+DVD,  2011)
Live in Germany ’93 (DVD,  2012)
Live and Lost in France (CD+DVD,  2013)
Aiheesta muualla

Kuvia tai muita tiedostoja aiheesta Bonnie Tyler Wikimedia Commonsissa
Viralliset kotisivut (englanniksi)
Koínyra (kylä)

| Koínyra Κοίνυρα |
| --- | --- |
 Koínyran kylä.
 Koínyra
 Koordinaatit: 40°39′56″N, 24°45′41″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Thásos
Kunta:  Thásos
Hallinto:  
 – Asutustyyppi:  kylä
 – Kallikrates-koodi:  0401000206
Väkiluku (2011):  105
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Koínyra (kreik. Κοίνυρα; transl. myös Kínira) eli Loutrá (Λουτρά) on Kreikan kylä, joka joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 105 (vuonna 2011).
Koínyran kylän Parádeisoksen rantaa, oikealla Koínyran saari.
Koínyran kylä sijaitsee Thásoksen itärannikolla noin 22 kilometriä kaakkoon saaren keskuksesta Thásoksen kaupungista eli Liménasista. Kylä on osa Theológoksen kyläyhdyskuntaa. Koínyrassa on useita rantoja, joista tunnetuin on Parádeisoksen ranta. Kylän edustalla sijaitsee Koínyran saari.
Boom Kah (kappale)

| ”Boom Kah” Robin mukana Mikael Gabriel & Uniikki |
| --- | --- | --- |

Singlen tiedot
 Albumilta: Boom Kah
 Äänitetty : 2013
 Julkaistu: 30. elokuuta 2013 
 Tekijä(t): Jimi Constantine Risto Asikainen Mikael Gabriel Uniikki
 Tyylilaji: pop, teini-pop
 Kesto: 03.14
 Levy-yhtiö: Universal Music
Robinin muut singlet
| ”Haluan sun palaavan” 2013 | ”Boom Kah” 2013 | ”Erilaiset” 2013 |
Mikael Gabrielin muut singlet
| ”Mökille” 2013 | ”Boom Kah” 2013 | ”Kipua” 2013 |
Uniikin muut singlet
| ”Kotka” 2012 | ”Boom Kah” 2013 | ”Pätkätöis” 2013 |
"Boom Kah" on suomalaisartisti Robinin kappale hänen samaa nimeä kantavalta studioalbumilta. Sen julkaisi Universal Music albumin ensimmäisenä singlenä 30. elokuuta 2013. Kappaleelle on tehty myös singlen kanssa samana päivänä julkaistu musiikkivideo, jonka ohjasivat Ville Salminen ja Rise. Kappaleella vierailevat rap-artistit Mikael Gabriel ja Uniikki.
Singlen julkaisua juhlistettiin Linnanmäen-huvipuistossa järjestyssä tapahtumassa singlen julkaisupäivänä. Tapahtumassa kappaleen musiikkivideo näytettiin ensimmäisen kerran.
"Boom Kah" on sijoittunut singelistalla parhaimmillaan neljänneksi ja latauslistalla toiseksi.
Kappaleet

Boom Kah (mukana Mikael Gabriel & Uniikki) – 3.14
Boom Kah (mukana Mikael Gabriel & Uniikki) – 3.14
Jetlag – 3.40
Listasijoitukset

| Lista | Paras sijoitus |
| --- | --- |
Suomen virallinen singlelista: 4 
Suomen virallinen latauslista: 2 
Radiolista: –
Aiheesta muualla

Kappaleen virallinen musiikkivideo YouTubessa
Koroneian taistelu

Koroneian taistelu voi viitata seuraaviin antiikin aikaisiin taisteluihin Koroneian lähellä:
Koroneian taistelu (447 eaa.), jossa boiotialaiset voittivat ateenalaiset
Koroneian taistelu (394 eaa.), jossa spartalaiset voittivat thebalaiset liittolaisineen
Kuusijärven rautatieasema

Kuusijärven rautatieasema (lyh. Koj, ruots. Kosjärvs järnvägsstation) on rautatieliikennepaikka Kainuun kunnassa Ruotsissa. Liikennepaikka sijaitsee rataosalla Boden–Haaparanta noin kaksi kilometriä Falkbergetin tunnelin pohjoispuolella.
Kuusijärven liikennepaikka on junakohtauspaikka, jolla ei ole kaupallista henkilö- tai tavaraliikennettä. Liikennepaikka on rakennettu Bodenin–Kainuun välisen radan perusparannuksen ja Kainuun–Haaparannan välisen uuden rautatien rakentamisen yhteydessä. Liikennepaikka otettiin käyttöön ratatyökoneiden väistöpaikkana vuonna 2007. Varsinainen liikenteenohjauslaitteisto asennetaan sähköistys- ja viimeistelytöiden yhteydessä.
Ratapiha muodostuu pääraiteen länsipuolella olevasta pitkästä sivuraiteesta ja lyhyestä pistoraiteesta. Kuusijärven pelastuspaikka sijaitsee ratapihan pohjoispäässä.
Koripallon Euroopan-mestaruuskilpailut 1989

Jugoslavian mestarijoukkue.
Vuoden 1989 koripallon Euroopan-mestaruuskilpailut pelattiin Jugoslaviassa 20. – 25. kesäkuuta. EM-lopputurnaukseen osallistui kahdeksan maata. Mestaruuden voitti isäntämaa Jugoslavia, hopeaa saavutti Kreikka ja pronssia, historiansa viimeisen miesten EM-mitalin, Neuvostoliitto. Turnauksen arvokkain pelaaja oli Jugoslavian Dražen Petrović, ja turnauksen korikuninkuuden voitti kolmannen kerran urallaan Kreikan Nikos Galis.
Sijoitukset

Jugoslavia
Kreikka
Neuvostoliitto
Italia
Espanja
Ranska
Bulgaria
Alankomaat
Aiheesta muualla

1989 European Championship for Men FIBA Archive (englanniksi)
Kulveriini

Kulveriini (ransk. La couleuvrine) on järeäkaliiperinen ja pitkäputkinen kanuuna, joita käytettiin yleisesti 1500–1700 luvuilla. Ne toimivat pääasiallisesti piiritystykkeinä.[lähde? ]
Koivula

Koivula voi tarkoittaa seuraavia asioita:
Paikannimi

Koivula, Kotkan kaupunginosa.
Koivula, Porin kaupunginosa.
Koivula, Turun kaupunginosa
Suomalainen sukunimi

Antti Koivula, tekniikan tohtori, Työterveyslaitoksen pääjohtaja
Antti Koivula (s. 1982), laulaja, laulunopettaja ja basisti
Hannu Koivula (s. 1960), kapellimestari
Heikki Koivula (1887–1947), toimittaja ja virkamies, kanslianeuvos
Heli Koivula (ent. Kruger, s. 1975), kirjailija, kolmiloikkaaja ja pituushyppääjä
Ilkka Koivula (s. 1966), näyttelijä
Johan Koivula (1895–1957), jääkärikapteeni
Johanna Koivula (s. 1980), jääkiekkoilija
Jussi Koivula (s. 1983), nyrkkeilijä
Mai Koivula (s. 1951), tiedottaja, toimittaja ja toimitusjohtaja
Markus Koivula (s. 1993), pikajuoksija
Melinda Koivula (s. 1996), jalkapalloilija
Miiro Koivula (1969–2017), moottoriurheilu- ja radiotoimittaja
Oskari Koivula (k. 1918), metsätyönjohtaja ja Hyvinkään punakaartin päällikkö
Otto Koivula (s. 1998), jääkiekkoilija
Pertti Koivula (s. 1961), näyttelijä ja laulaja, radioamatööri
Pirjo Koivula (o.s. Kauppinen), tanssiurheiluvalmentaja, valmentajakouluttaja ja kansainvälinen tuomari
Reino Koivula (1917–2006), arkkitehti, professorin arvonimi
Ritva Koivula (myöh. Miinin, Ketonen, s. 1933), uimari
Sauli ”Sakke” Koivula (s. 1972), rumpali
Siiri Koivula (s. 2000), jalkapalloilija
Tapani Koivula (s. 1946), arkkitehti, kirjailija ja ufotutkija
Väinö Koivula (vuoteen 1905 Björklund, 1896–1992), urheilutoimittaja, -johtaja ja -virkamies
Muita

Koivula ja tähdet, suomalainen viihteellinen television keskusteluohjelma
Koivulan koulu, peruskoulu Kotkan Koivulan kaupunginosassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koivula”, voi hakea sivunnimihaulla, laajalla sivunnimihaulla tai tekstihaulla.
Koronis-ryhmä

Joitain Koronis-ryhmän kappaleita. Koronis itse on numero 158, ja Ida on numero 243. Pieni piste Idan lähellä on sen kuu Dactyl.
Koronis-ryhmä on pikkuplaneettaryhmä Marsin ja Jupiterin välisellä pääasteroidivyöhykkeellä.  Ryhmän kappaleet ovat siis päävyöhykkeen asteroideja. Ryhmä on syntynyt suuremman pikkuplaneetan hajotessa palasiksi törmäyksessä.
Ryhmän jäsenet ovat melko pieniä. Ne ovat läpimitaltaan alle 45 kilometrisiä. Niiden tiedetään olevan myös epäsäännöllisen muotoisia, sillä niiden havaittu kirkkaus vaihtelee kun ne pyörivät akselinsa ympäri. Tämä johtuu siitä, että pyöriessään epäsäännöllinen kappale näyttää välillä suuremman pinta-alan havaitsijoitaan kohti.
Asteroidin pyöriessä siitä saatujen kirkkausmittausten sarjaa sanotaan pyörähdysvalokäyräksi. Useimpien Koronis-ryhmän kappaleiden, joista on tehty kirkkausmittauksia, valokäyrät näyttävät asteroidien pyörähdysaikojen sijoittuvan  6 ja 18 tunnin väliin.
Ryhmä on saanut nimensä 158 Koronis-nimisen asteroidin mukaan. Muita ryhmän jäseniä ovat muun muassa 167 Urda, 208 Lacrimosa, 243 Ida, 311 Claudia 321 Florentina ja 720 Bohlinia. Vuonna 1993 Galileo-luotain lensi Idan ohi ja otti siitä lähikuvia. Tällöin löytyi myös Idan Dactyl-kuu. Ryhmän suurimmat jäsenet ovat Lacrimosa ja Urda, joiden läpimitat ovat noin 41 ja 40 km.
Bonnier Publications

| Bonnier Publications Oy |
| --- | --- |

Perustettu:  1995
Toimiala:  kustannustoimi
Emoyhtiö:  Bonnier
Omistaja:  Bonnier Publications A/S
Kotisivu:  www.bonniermagazines.fi
Infobox OKVirheellinen NIMI-arvo: 
Bonnier Publications Oy on kustannustalo, joka julkaisee käännöslehtiä. Bonnier Publications Oy kuuluu kaikissa Pohjoismaissa toimivaan Bonnier Publications A/S:n ja sitä kautta kansainväliseen Bonnier AB -konserniin. Yrityksen julkaisemiin aikakauslehtiin kuuluvat käännöslehdet Tieteen Kuvalehti, National Geographic Suomi, Kunto Plus, KotiMikro, Digikuva ja Tee Itse.
Aikakauslehdet > Tieteen Kuvalehti

Tieteen Kuvalehti on Pohjoismaiden suurin yleistajuinen tiedettä (etenkin kulttuuria, luontoa, tekniikkaa ja lääketiedettä) käsittelevä aikakauslehti. Suomenkielinen Tieteen Kuvalehti toimitetaan tanskankielisen Illustreret Videnskab -lehden pohjalta. Tieteen Kuvalehden tyypillinen lukija on yli 20-vuotias, kaupungissa asuva koulutettu mies.
Aikakauslehdet > National Geographic Suomi

National Geographic Suomi on tiedeaiheinen aikakauslehti. Lehden levikki on 10 225 (LT 2013), ja sen lukijat ovat tyypillisesti korkeasti koulutettuja ja hyvätuloisia.
Aikakauslehdet > KotiMikro

KotiMikro (vuoteen 2004 Kompuutteri kaikille) on vuonna 1997 perustettu tietokonelehti. Se ilmestyy kolmen viikon välein, 18 kertaa vuodessa.
Aikakauslehdet > Kunto Plus

Kunto Plus on hyvinvointiin ja terveyteen erikoistunut aikakauslehti. Lehden kohderyhmänä ovat työssäkäyvät yli 30-vuotiaat naishenkilöt. Lehden levikki on 14489 (LT 2016).
Aikakauslehdet > Tee Itse

Tee Itse on nikkarointiin erikoistunut aikakauslehti. Lehti ilmestyy 18 kertaa vuodessa, ja sen levikki on 10 961 (LT 2013).
Koripallon Euroopan-mestaruuskilpailut 1981

Vuoden 1981 koripallon Euroopan-mestaruuskilpailut pelattiin Tšekkoslovakiassa 26. toukokuuta – 5. kesäkuuta. EM-lopputurnaukseen osallistui 12 maata. Mestaruuden voitti Neuvostoliitto, hopeaa saavutti Jugoslavia ja pronssia isäntämaa Tšekkoslovakia. Turnauksen arvokkain pelaaja oli Jugoslavian Dragan Kićanović ja korikuningas toisen kerran peräkkäin Puolan Mieczysław Młynarski.
Sijoitukset

Neuvostoliitto
Jugoslavia
Tšekkoslovakia
Espanja
Italia
Israel
Puola
Ranska
Kreikka
Länsi-Saksa
Turkki
Englanti
Aiheesta muualla

1981 European Championship for Men FIBA Archive (englanniksi)
Koivulahden Elim-seurakunta

| Koivulahden Elim-seurakunta> Elimförsamlingen i Kvevlax |
| --- | --- |
 Elim-kirkko Koivulahdessa.
Suuntautuminen:  helluntaiherätys
Kirkkokunta:  Suomen helluntaikirkko Finlands svenska pingstsamfund
Perustettu:  12. toukokuuta 1929
Pastori:  Magnus Mikander
Pääkirkko:  Funisbackantie 6 66530 Koivulahti, Mustasaari
Aiheesta muualla
Sivusto
Infobox OKNimi-testi OK: 
Elim-kirkko sijaitsee Koivulahdessa Funisbackantiellä.
Koivulahden Elim-seurakunta (ruots. Elimförsamlingen i Kvevlax) on vuonna 1929 perustettu Mustasaaren Koivulahdessa sijaitseva ruotsinkielinen helluntaiseurakunta. Seurakunta perustettiin 12. toukokuuta 1929 12 henkilön toimesta.
Elim-seurakunta on tehnyt yhdessä muiden Koivulahden helluntaiseurakuntien kanssa laajaa evankelista ja humanitääristä avustustyötä Intiassa ja Tansaniassa.
Historia

Seurakunnan perustamisen tausta on 1900-luvun voimakkaassa Koivulahden herätyksessä, jonka myötä Koivulahteen syntyi sekä baptisisia että vapaita seurakuntia. Herätyksen johtohahmo oli Frank Mangs ja Koivulahden herätyksen tunnelmaa on kutsuttu ainutlaatuiseksi. Seurakunnan perustamisesta vastasivat Herman Berg ja Johannes Näsman. Vuonna 1939 seurakunnan Elim-kappeli vihittiin käyttöön ja samalla seurakunta sai ensimmäisen johtajapariskuntansa.
Elim-seurakunta on vuosien aikana järjestänyt valtakunnallisen kesäkonferenssin vuonna 1947. Lisäksi seurakunta on järjestänyt kymmeniä nuorisoviikkoja, jotka ovat keränneet satoja osallistujia. Heti jatkosodan jälkeen Koivulahden baptistit, helluntailaiset ja lähetysseurakuntalaiset keskustelivat yhden yhteisen seurakunnan muodostamisesta, mutta suunnitelma raukesi.
1950-luvun alussa seurakuntaan liittyi uusia jäseniä Koivulahdessa koetun pyhitys- ja uudistusherätyksen seurauksena. Vuonna 1937 rakennettu kappeli palveli seurakuntalaisia aina vuoteen 1995 saakka, jolloin uusi kirkko vihittiin käyttöön.
Seurakunnan johtajat

Seurakunnan ensimmäisinä johtajina toimivat Lars-Eric Bergstén ja Ester Bergstén. Heidän jälkeensä seurakunnan johtajina ovat toimineet mm. Alfons Andström, Gunnar Backman (1944–1946), Rafael Hjort, David Klemetz, Arne Lönnqvist, Oskar Eriksson, Arne Herberts, Kurt Allén, Karl-Gustaf Svens, Jonathan Sigfrids, Robert Kanto ja Harry Blomberg.
Aiheesta muualla

Kuvia tai muita tiedostoja aiheesta Koivulahden Elim-seurakunta Wikimedia Commonsissa
Seurakunnan YouTube-kanava
Koripallon Euroopan-mestaruuskilpailut 1979

Vuoden 1979 koripallon Euroopan-mestaruuskilpailut pelattiin Italiassa 9. – 19. kesäkuuta. Kisoihin osallistui 12 maata. Mestaruuden voitti historiansa 12. kerran Neuvostoliitto, hopeaa, ensimmäisen miesten olympia-, MM- tai EM-mitalinsa, saavutti Israel ja pronssia Jugoslavia. Turnauksen arvokkain pelaaja oli Israelin Miki Berkovich ja korikuningas Puolan Mieczysław Młynarski.
Sijoitukset

Neuvostoliitto
Israel
Jugoslavia
Tšekkoslovakia
Italia
Espanja
Puola
Ranska
Kreikka
Alankomaat
Bulgaria
Belgia
Aiheesta muualla

1979 European Championship for Men FIBA Archive (englanniksi)
Kulutustavara

Kulutustavara on tuote, joka on tarkoitettu pääasiassa kuluttajille eikä niinkään tuotannon tarpeisiin. Kulutustavara on myös taloustieteen tilastointia varten käyttämä käsite. Tavarat ja palvelut ovat hyödykkeitä. Kulutushyödykkeet voidaan jakaa palveluihin (esimerkiksi lääkärin palvelut), kertakulutushyödykkeisiin (esimerkiksi elintarvikkeet), kestokulutushyödykkeisiin (esimerkiksi autot) ja puolittaisiin kestokulutushyödykkeisiin (esimerkiksi vaatteet).
Kulutustavaroiden tuotannossa on ominaista tuotteiden lyhyt käyttö- ja kestoikä. Kulutustavaroiden elinkaarta ei ole suunniteltu kovin pitkäksi, vaan kuluttajien toivotaan uskovan, että tuotteet tulisi vaihtaa usein. Tarkoitus on saada kuluttajat kuluttamaan enemmän. Suunniteltu vanheneminen on kulutustuotteiden teolliseen suunnitteluun tai muotoiluun liittyvä ilmiö, jossa tuotteen valmistaja suunnittelee tuotteen siten, että tuote menettää käyttökelpoisuutensa ennen kuin kuluttaja on käyttänyt tuotteen loppuun.
Päivittäistavara-termillä tarkoitetaan elintarvikkeiden lisäksi muita päivittäin käytettäviä kulutustavaroita, joita hankitaan elintarvikeostosten yhteydessä. Päivittäistavaroihin luetaan ruoka, juomat, teknokemian tuotteet, kodin paperit, tupakkatuotteet, lehdet sekä päivittäiskosmetiikka.